
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Ιουλίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 2320 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση και συμπλήρωση του Κανονισμού 
Στολών του προσωπικού του Πυροσβεστικού Σώ¬ 
ματος. 

2 Καθορισμός: α) νυχτερινής απασχόλησης εργασί¬ 
μων ημερών και νυχτερινής και ημερήσιας απα¬ 
σχόλησης κατά τις Κυριακές και εξαιρέσιμες ημέρες 
προς συμπλήρωση της υποχρεωτικής εβδομαδι¬ 
αίας εργασίας υπαλλήλων στις Υπηρεσίες της Γεν. 
Δ/νσης Τελωνείων και Ε.Φ.Κ. και β) απογευματι¬ 
νής υπερωριακής εργασίας εργασίμων ημερών, 
νυχτερινής υπερωριακής εργασίας εργασίμων 
ημερών και νυχτερινής και ημερήσιας απασχόλη¬ 
σης κατά τις Κυριακές και εξαιρέσιμες ημέρες για 
υπαλλήλους των Τελωνείων, στις ΕΛΥΤ, τις Τελω- 
νειακές Περιφέρειες, τις Δ/νσεις της Κ.Υ. της Γεν. 
Δ/νσης Τελωνείων και Ε.Φ.Κ., συμπεριλαμβανομέ- 
νης της Δ/νσης Διαχείρισης Δημοσίου Υλικού, για 
το Β' εξάμηνο 2017. 


ΑΠΟΦΑΣΕΙΣ 

Αριθμ. 20651 οικ.Φ.10 9.14 (1) 

Τροποποίηση και συμπλήρωση του Κανονισμού 
Στολών του προσωπικού του Πυροσβεστικού Σώ¬ 
ματος. 

Ο ΑΡΧΗΓΟΣ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

α. Του άρθρου 166 του π.δ 210/1992 «Κωδικοποίηση 
διατάξεων Προεδρικών Διαταγμάτων του Κανονισμού 
Εσωτερικής Υπηρεσίας του Π.Σ.» (Α' 99). 

β.Της υπ' αριθ. 15269 Φ. 109.14/9-6-1993 (Β' 505) από¬ 
φασης Υπουργού Δημόσιας Τάξης, «Κανονισμός στολών 
Πυροσβεστικού Προσωπικού του Πυροσβεστικού Σώμα¬ 
τος», όπως τροποποιήθηκε και ισχύει σήμερα. 


γ. Της υπ’ αριθ. 38568 οικ. Φ. 109.14 (Β' 85/30-1 -2012) 
«Στολή - Χορηγούμενα ατομικά εφόδια στους Πυροσβέ¬ 
στες Πενταετούς Υποχρέωσης». 

δ. Της περίπτωσης α' της παραγράφου 5 του άρθρου 
65 του ν. 4249/2014 «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γε¬ 
νικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου Δημόσιας Τάξης και Προ¬ 
στασίας του Πολίτη και ρύθμιση λοιπών θεμάτων αρμο¬ 
διότητας Υπουργείου Δημόσιας Τάξης και Προστασίας 
του Πολίτη και άλλες διατάξεις». 

ε. Της παραγράφου 24 του Κεφαλαίου Β του άρθρου 
1 της υπ' αριθ. ΕΜ/2/178/15-4-2014 απόφασης Υπουρ¬ 
γού Δημόσιας Τάξης και Προστασίας του Πολίτη, «Με¬ 
ταβίβαση της άσκησης αρμοδιοτήτων για θέματα του 
Πυροσβεστικού Σώματος από τον Υπουργό Δημόσιας 
Τάξης και Προστασίαςτου Πολίτη στον Γενικό Γραμματέα 
Πολιτικής Προστασίας και σε υπηρεσιακά όργανα του 
Πυροσβεστικού Σώματος» (Β' 1008). 

2. Την αναγκαιότητα καθορισμού σήματος ειδικότητας 
του πυροσβεστικού προσωπικού ειδικών καθηκόντων 
του κλάδου Υγειονομικού του Πυροσβεστικού Σώματος, 
καθώς και επιρραμμάτων στις στολές υπ' αριθ. 9 και 9α. 

3. Την ανάγκη αλλαγής των Σημάτων Ειδικότητας των 
υπηρετούντων στα αεροδρόμια της χώρας. 

4. Την υφιστάμενη ανάγκη καθιέρωσης νέων διακρι¬ 
τικών σημάτων των Πυροσβεστών Πενταετούς Υπο¬ 
χρέωσης, των οποίων η θητεία παρατάθηκε για τρία (3) 
επιπλέον έτη. 

5. Την ανάγκη καθιέρωσης νέων διακριτικών σημάτων, 
των Δοκίμων Πυροσβεστών και Δοκίμων Ανθυποπυρα- 
γών λόγω θεσμικών αλλαγών των Σχολών της Πυροσβε¬ 
στικής Ακαδημίας και της αλλαγής διάρκειας λειτουργίας 
της Σχολής Πυροσβεστών. 

6. Την υφιστάμενη ανάγκη θεσμοθέτησης, τροποποίη¬ 
σης και συμπλήρωσης των υπαρχόντων ειδών ιματισμού 
και εξάρτυσης των στολών για λόγους λειτουργικότητας 
και ομοιομορφίας. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την υπ'αριθ.Ί5269Φ. 109.14/09-06- 
Ί993 (Β' 505) απόφαση, και συγκεκριμένα: 

Ί. Στο άρθρο 3, του Κεφαλαίου Α', «ΣΥΝΘΕΣΗ ΣΤΟ¬ 
ΛΩΝ ΕΞΟΔΟΥ ΚΑΙ ΥΠΗΡΕΣΙΑΣ», παράγραφος 4 Στολή 
υπ' αριθ. 9 (Στολή Υπηρεσίας Μαχίμων Μονάδων), στη 
στήλη «θερινή» στην πρώτη πρόταση, η λέξη βαθυκύανο 
απαλοίφεται. 

2. Εισάγεται στο άρθρο 5 του Κεφαλαίου Β', «Στολές 
που είναι υποχρεωμένοι να έχουν οι υπάλληλοι του Π.Σ.», 
νέα παράγραφος με τον αριθμό 4 ως εξής: Οι Δόκιμοι 
Πυροσβέστες τις χειμερινές και θερινές 8β, 8γ,9, 9α και 
9β. Η παράγραφος 4 αναβαθμολογείται σε 5. 

3. α) Τροποποιούμε την υποπαράγραφο 47 του άρ¬ 
θρου 6 του Κεφαλαίου Β' «Εκδηλώσεις και τελετές στις 
οποίες φέρονται οι διάφορες στολές», ως εξής: Κατά την 
έξοδο ή σε άλλες επίσημες εμφανίσεις των Δοκ Αρχ/ 
στων η υπ' αριθ. 8. 

β) Προστίθεται υποπαράγραφος 47Α στο άρθρο 6 
του Κεφαλαίου Β' «Εκδηλώσεις και τελετές στις οποίες 
φέρονται οι διάφορες στολές» ως εξής: Κατά την έξοδο 
ή σε άλλες επίσημες εμφανίσεις των Δοκ Πυρ/στων, οι 
υπ’ αριθ. 8β και 8γ. 

4. Τροποποιούμε την υποπαράγραφο 3.9 του άρθρου 
Ί 0 του Κεφαλαίου Γ, «Επιρράμματα στολής υπ' αριθ. εν¬ 
νέα (9)», ως ακολούθως: 

9.Τα επιρράματα διακριτικού βαθμού και εμβλήματος 
του Σώματος που φέρονται στις στολές υπηρεσίας (φόρ¬ 
μες), είναι χρώματος αντίστοιχου με το αναφερόμενο 
στην παράγραφο 7 πλην του χρώματος των επιρραμ- 
μάτων των Πυροσβεστών Πενταετούς Υποχρέωσης που 
είναι το γαλάζιο και έχουν ως ακουλούθως: 


& 



Έμβλημα Πυροσβεστικού Σώματος 



Πυροσβέστες Πενταετούς Υποχρέωσης 


Οι υπάλληλοι Ειδικών Καθηκόντων που υπηρετούν 
στην Υγειονομική Υπηρεσία του Πυροσβεστικού Σώ¬ 
ματος φέρουν επιρράμματα διακριτικού βαθμού βυσ- 
σινί χρώματος, ενώ αντί του εμβλήματος του Σώματος 
φέρουν επίρραμμα βυσσινί χρώματος στο κέντρο του 
οποίου είναι κεντημένο το χαρακτηριστικό ιατρικό σήμα 
του Ιπποκράτη, που περιλαμβάνει σταυρό χρυσού χρώ¬ 
ματος, γύρω από τον οποίο περιπλέκεται φίδι, ομοίως 
χρυσού χρώματος και περιβάλλεται από δύο (2) χρυσο¬ 
κέντητα κλαδιά δάφνης ανάλογου μεγέθους. 



5. Τροποποιούμε την υποπαράγραφο 7 του άρθρου 
ΊΟ του Κεφαλαίου Γ, «Διακριτικά βαθμού Αξιωματικών- 
Πυρονόμων», ως ακολούθως: 

Τα διακριτικά όλων των βαθμών (Αξιωματικών, Πυρο¬ 
νόμων, Υπαξιωματικών και Πυροσβεστών) φέρονται με 
ειδική προσθαφερούμενη διάταξη και στον επενδύτη 
της υπ' αριθ. 9α στολής επεμβάσεων σε πυρκαγιές στο 
εμπρόσθιο αριστερό μέρος του στήθους. 

6. Τ ροποποιούμε την παράγραφο 5 του άρθρου Ί ΘΑ 
του Κεφαλαίου Γ' «Διακριτικά βαθμών», ως εξής: 

Διακριτικά Δοκίμων Πυροσβεστών. 

Οι Δόκιμοι Πυροσβέστες φέρουν στα μανίκια των στο¬ 
λών 8β και 8γ κάτω από το διακριτικό σήμα των στο¬ 
λών της Πυροσβεστικής Ακαδημίας, ύφασμα σε σχήμα 
ρόμβου από τσόχα χρώματος κυανού, διαστάσεων 6X6 
εκατοστών. Στο πάνω μέρος του ρόμβου υπάρχει με¬ 
ταλλικό σήμα, μήκους 2 εκατ., αποτελούμενο από δύο 
(2) πελεκίδια χιαστί και από κάτω ο δηλωτικός αριθμός 
του έτους φοιτήσεως, μήκους 3 εκατ. και σε απόσταση 
Ί εκατ. από τα πελεκίδια. 

7. Προστίθεται στο τέλος της παραγράφου Ί του Κε¬ 
φαλαίου Γ, «Σήματα ειδικότητας» του άρθρου Ί 2, «Δια¬ 
κριτικά Σήματα και χρώματα ειδικοτήτων», πρόταση ως 
ακολούθως: Τα σήματα ειδικότητας που αναφέρονται 
κατωτέρω και αφορούν στους Πυροσβέστες Γενικών 
Καθηκόντων, φέρονται και από τους Πυροσβέστες 
Πενταετούς Υποχρέωσης των οποίων η θητεία τους 
παρατάθηκε για τρία (3) επιπλέον έτη δυνάμει του 
ν. 4455/17(Α'22). 

8. Τροποποιούμε την υποπαράγραφο 1 β.του άρθρου 
12 του Κεφαλαίου Γ, «Διακριτικά Σήματα και χρώματα 
ειδικοτήτων» ως ακολούθως: 

Πυροπροστασία Αεροδρομίων 
Φέρεται από τους υπαλλήλους Γενικών Καθηκόντων 
που υπηρετούν στους Πυροσβεστικούς Σταθμούς των 
Αεροδρομίων. Παρουσιάζει στο κέντρο του σήματος ένα 
πυροσβεστικό κράνος χρώματος μαύρου με κίτρινο και 
άσπρο, με χιαστί πελεκίδια. Στην αριστερή πλευρά του 
σήματος παρουσιάζει ένα γκρι μαχητικό αεροσκάφος 
με μαύρο περίγραμμα. Στην δεξιά πλευρά του σήματος 
παρουσιάζει ένα πολιτικό αεροπλάνο χρώματος γκρι 
με μια λεπτή κόκκινη γραμμή από το πιλοτήριο έως το 
ουραίο τμήμα και μαύρο χρώμα στο περίγραμμα και τις 
τουρμπίνεςΤο φόντο του σήματος είναι γαλάζιο με λευκό 
σχηματίζοντας την Ελληνική Σημαία και το περίγραμμα 
του κόκκινο. 



9. Προστίθεται στην παράγραφο 1 «Σήματα ειδικότη¬ 
τας» του άρθρου Ί 2 του Κεφαλαίου Γ, «Διακριτικά Σή¬ 
ματα και χρώματα ειδικοτήτων» υποπαράγραφος (θα), 
ως ακολούθως: 

Κάρτα ονοματεπώνυμου Πυροσβεστών Πενταετούς 
Υποχρέωσης Στο μπροστινό μέρος του χιτωνίου και 
πάνω ακριβώς από την αριστερή τσέπη αυτού, στο 
ύψος του στήθους, επιρράπτεται διακριτικό σήμα των 
πυροσβεστών πενταετούς υποχρέωσης, ορθογωνίου 
σχήματος, γαλάζιου χρώματος που θα αναγράφει με 
ανεξίτηλη κλωστή, λευκού χρώματος, το επίθετο, με κε¬ 
φαλαία γράμματα και το πρώτο γράμμα του ονόματος 
του υπαλλήλου π.χ.: 


ΧΑΤΖΗΓΙΑΝΝΑΚΟΠΟΥΑΟΣ Β. 


σε μία (Ί) γραμμή, μήκους Ί 2 εκατοστών και πλάτους 
2 εκατοστών. 


ΊΟ. Προστίθεται στην παράγραφο Ί «Σήματα ειδικό¬ 
τητας» του άρθρου Ί 2 του Κεφαλαίου Γ, «Διακριτικά Σή¬ 
ματα και χρώματα ειδικοτήτων» υποπαράγραφος (κ), 
ως ακολούθως: Φέρεται από τους Πυροσβέστες Πεντα¬ 
ετούς Υποχρέωσης. Παρουσιάζει τρεις (3) πυροσβέστες 
σε σκηνές του έργου τους. Το φόντο του σήματος είναι 
άσπρο και οι πυροσβέστες έχουν σκούρο μπλε χρώμα. 
Η φωτιά έχει εσωτερικά πορτοκαλί χρώμα και εξωτερικά 
κόκκινο. Το ίδιο χρώμα (κόκκινο) έχουν και τα δύο δια- 
χωριστικά (γραμμές). Ο γάντζος, ο αυλός και το φορείο 
έχουν μαύρο χρώμα ενώ ο ασθενής που μεταφέρεται 
από τον Πυροσβέστη χρώμα πράσινο. 



Ί Ί. Προστίθεται στην παράγραφο Ί «Σήματα ειδικότη¬ 
τας» του άρθρου Ί 2 του Κεφαλαίου Γ, «Διακριτικά Σήματα 
και χρώματα ειδικοτήτων» υποπαράγραφος (λ), ως ακολού¬ 
θως: «Υγειονομική Υπηρεσία Πυροσβεστικού Σώματος». 

Φέρεται από τους υπαλλήλους Ειδικών Καθηκόντων 
που υπηρετούν στη Υγειονομική Υπηρεσία του Πυρο¬ 
σβεστικού Σώματος και παρουσιάζει στο κέντρο, το χα¬ 
ρακτηριστικό ιατρικό σήμα του Ιπποκράτη, που περιλαμ¬ 
βάνει σταυρό μαύρου χρώματος, γύρω από τον οποίο 
περιπλέκεται φίδι πράσινου χρώματος.Το ανωτέρω σύ¬ 
μπλεγμα βρίσκεται στο μέσο φλόγας χρώματος κόκκινου 
με επτά (7) απολήξεις και περιβάλλεται με κίτρινο χρώμα. 



Ί 2.Τροποποιούμε την παράγραφο 6 του άρθρου Ί 5 
του Κεφαλαίου Γ «Επιρράμματα», ως εξής: 

Στους Δόκιμους Ανθυποπυραγούς στην υπ' αριθ. Ί ,8,8β 
στολές από τη βάση του σχηματιζόμενου τριγώνου της 
κορυφής μέχρι το κάτω άκρο και στο μέσον του επιρρά- 
ματος χρυσό σειρίτι πλάτους 5 χιλιοστών στην αρχή του 
οποίου τοποθετείται μικρό κομβίο Αξιωματικού. 

13. Τροποποιούμε την υποπαράγραφο 8γ του άρθρου 
Ί 5 του Κεφαλαίου Γ «Επιρράμματα», ως εξής: Για τις στο¬ 
λές 1,8,8β των Δοκίμων Ανθυποπυραγών λευκό και την 
8β των Δοκίμων Πυροσβεστών κυανούν (μπλε). 

Ί4. Προστίθεται παράγραφος 6Α στο άρθρο Ί5 του 
Κεφαλαίου Γ «Επιρράμματα», ως εξής: 

Στους Δόκιμους Πυροσβέστες στην υπ' αριθ. 8β στολή 
από τη βάση του σχηματιζόμενου τριγώνου της κορυφής 
μέχρι το κάτω άκρο και στο μέσο του επιρράμματος κόκ¬ 
κινο σειρίτι πλάτους 5 χιλιοστών, στην αρχή του οποίου 
τοποθετείται μικρό κομβίο υπαξιωματικών. 

Ί5.Τροποποιούμε την παράγραφο 7 του άρθρου Ί5 
του Κεφαλαίου Γ «Επιρράμματα» Στην υπ'αριθ. 9 στολή 
υπηρεσίας μαχίμων μονάδων (φόρμα) το επίρραμμα το 
οποίο τοποθετείται στο δεξί πέτο του περιλαίμιου είναι 
από μπλε ύφασμα στο οποίο κεντώνται με ανεξίτηλη 
κλωστή κίτρινου χρώματος για τους Αξιωματικούς και 
Δόκιμους Ανθυποπυραγούς, κόκκινου χρώματος για 
τους Υπαξιωματικούς, Πυροσβέστες και Δόκιμους Πυ- 

ροσβέστες, το έμβλημα του Πυροσβεστικού Σώματος 
πλάτους 20 χιλ. και μήκους 35 χιλ και στο άνω μέρος 
κράνος με θώρακα διαστάσεων Ί 5ΧΊ 5 χιλ. 

Ί 6. Τροποποιούμε την τελευταία παράγραφο του άρ¬ 
θρου Ί 6 του Κεφαλαίου Γ «Επωμίδες», ως εξής: 

Ί 7. Στις επωμίδες και κάθετα προς το μήκος αυτών το¬ 
ποθετούνται για τους Αξιωματικούς και Πυρονόμους πε- 
ραστά τα διακριτικά των βαθμών και για τους Πυροσβέ¬ 
στες Δόκιμους Αρχιπυροσβέστες και Υπαξιωματικούς 
περαστά ο αριθμός μητρώου (Α.Μ.) που είναι μεταλλικός 
και ράβεται πάνω σε ύφασμα τσόχας χρώματος σκούρο 
μπλε ανάλογων διαστάσεων. Επιπλέον στις επωμίδες των 
Δοκίμων Αρχιπυροσβεστών και Πυροσβεστών επιρρά- 
πτεται ύφασμα τσόχας κόκκινου χρώματος έτσι ώστε να 
δημιουργείται περιμετρικά, πλην της βάσης, κορδόνι που 
προεξέχει των επωμίδων κατά 2 χιλιοστά. 

Ί 8. Στο τέλος του άρθρου 20 του Κεφαλαίου Γ, η παρά¬ 
γραφος μόνη, αριθμείται ως 1 και στο τέλος της παραγρά¬ 
φου αυτής προστίθεται παράγραφος 2, ως ακολούθως: 

«2. Σκούφος. Είναι μάλλινος και έχει χρώμα μαύρο ή 
μπλε σκούρο. Εκτός του κλασικού τύπου που καλύπτει 
έως και το μέτωπο, δύναται να φέρεται και ο ορειβατικού 
τύπου βαρέως ψύχους που καλύπτει ολόκληρη την κε¬ 
φαλή μέχρι το λαιμό, αφήνωντας ελεύθερη την περιοχή 
γύρω από τα μάτια. Στη μετώπη φέρει, κεντημένο, το 
εθνόσημο του Πυροσβεστικού Σώματος. Φέρεται εναλ¬ 
λακτικά αντί του πηληκίου, παρέχοντας ομοιομορφία και 
προστασία από το κρύο. 

Ί 9. Η τελευταία πρόταση του Άρθρου 28 του Κεφαλαί¬ 
ου Γ, διαμορφώνετται ως ακολούθως: 

Το πηλίκιο φόρμας (τζόκευ) φέρεται από το προσω¬ 
πικό του Πυροσβεστικού Σώματος και διαφοροποιείται 
ως προς το χρώμα του, ως ακολούθως: 

• Για τους Αξιωματικούς, ανοικτό μπλε. 

• Για το πυροσβεστικό προσωπικό και τους Πυροσβέ¬ 
στες πενταετούς υποχρέωσης, ανοικτό κόκκινο. 

• Για το πυροσβεστικό προσωπικό και τους Πυρο¬ 
σβέστες πενταετούς υποχρέωσης που υπηρετούν στις 
Ε.Μ.Α.Κ., σκούρο κόκκινο. 

• Για τους Πυροσβέστες εποχικής απασχόλησης, ανοι¬ 
κτό κιτρινωπό καφέ. 

20. Στο τέλος του Άρθρου 34 του Κεφαλαίου Γ, προστί¬ 
θεται παράγραφος ζ, ως ακολούθως: 

ζ. Τζάκετ 

Είναι χρώματος σκούρου μπλε, συνθετικού υφάσματος, 
όπου μπροστά κλείνει με φερμουάρ. Στο αριστερό πέτο 
φέρονται τα διακριτικά των βαθμών και στο δεξί πέτο τα 
επιρράμματα στολής, όπως στην στολή υπ' αριθ. 9. Το 
μήκος του φτάνει μέχρι τη μέση και στο ύψος αυτής φέ¬ 
ρονται δύο πλάγιες τσέπες δεξιά-αριστερά που δύνανται 
να κλείνουν με καπάκι και σούστα. Στο αριστερό μανίκι και 
στο ύψος του μπράτσου μπορεί να διαθέτει ειδική θήκη 
για στυλό και εσωτερική τσέπη για μικροαντικείμενα όπου 
κλείνει με φερμουάρ. Στο επάνω αριστερά εμπρός τμήμα 
του, φέρει κεντημένο το διακριτικό σήμα του Πυροσβεστι¬ 
κού Σώματος ενώ στο πίσω μέρος, στο ύψος των ώμων, 
αναγράφεται με κεντημένη ανεξίτηλη κίτρινη κλωστή, η 
φράση «ΠΥΡΟΣΒΕΣΤΙΚΟ ΣΩΜΑ». 

Δύναται να φέρεται επιπλέον του χιτωνίου των υπ' 
αριθ. 9, 9β και 9γ στολών επέμβασης, όχι όμως κατά τη 


διάρκεια επέμβασης σε πυρκαγιές, παρέχοντας ομοιο¬ 
μορφία και προστασία από το κρύο. 

Στο τέλος του άρθρου 37 του Κεφαλαίου Γ, προστίθε¬ 
νται παράγραφοι 8 και 9 ως ακολούθως: 

8. Οι εν στολή πυροσβεστικοί υπάλληλοι, όταν οδη¬ 
γούν ιδιωτικά δίκυκλα υποχρεούνται να φέρουν το προ- 
βλεπόμενο από τις οικείες διατάξεις κράνος. 

9. Οι πυροσβεστικοί υπάλληλοι, που φέρουν στολή και 
ταξιδεύουν με τα μέσα αστικής συγκοινωνίας, οφείλουν για 
λόγους ευγενείας και σεβασμού να παραχωρούν τη θέση 
τους σε άτομα ηλικιωμένα ή που έχουν ανάγκη βοήθειας. 

2Ί .Τροποποιούμε τον Πίνακα Ί .4 του Παραρτήματος 
«Διακριτικά Βαθμού Δοκίμων Αρχιπυροσβεστών και Δο¬ 
κίμων Πυροσβεστών» όσον αφορά τα Διακριτικά Βαθ¬ 
μού Δοκίμων Πυροσβεστών ως ακολούθως: 



Διακριτικό βαθμού Δόκιμου Πυροσβέστη 3ου έτους 



Διακριτικό βαθμού Υπαρχηγού Δοκίμων Πυροσβεστών 
Ί ου έτους 

22. Προστίθεται στον Πίνακα Ί.5 του Παραρτήματος 
«Διακριτικά Βαθμών και επιρράμματα της στολής Υπηρε¬ 
σίας Μάχιμων Μονάδων (Φόρμας)» Διακριτικό Βαθμού 
Δοκίμων Πυροσβεστών ως ακολούθως: 



Διακριτικό βαθμού Ομαδάρχη Δοκίμων Πυροσβεστών 
2ου έτους στολών Υπηρεσίας Μαχίμων Μονάδων (φόρ¬ 
μας) 

23. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 20Ί 7 

Ο Αρχηγός 

ΒΑΣΙΛΕΙΟΣ ΚΑΠΕΛΙΟΣ 




Τεύχος Β' 2320/07.07.2017 

Αριθμ. Α.ΤΑ Α 109827 2 ΕΞ 2017 (2) 

Καθορισμός: α) νυχτερινής απασχόλησης ερ¬ 
γασίμων ημερών και νυχτερινής και ημερήσιας 
απασχόλησης κατά τις Κυριακές και εξαιρέσι¬ 
μες ημέρες προς συμπλήρωση της υποχρεωτι¬ 
κής εβδομαδιαίας εργασίας υπαλλήλων στις Υπη¬ 
ρεσίες της Γεν. Δ/νσης Τελωνείων και Ε.Φ.Κ. και 
β) απογευματινής υπερωριακής εργασίας εργασί¬ 
μων ημερών, νυχτερινής υπερωριακής εργασίας 
εργασίμων ημερών και νυχτερινής και ημερήσι¬ 
ας απασχόλησης κατά τις Κυριακές και εξαιρέσι¬ 
μες ημέρες για υπαλλήλους των Τελωνείων, στις 
ΕΛΥΤ, τις Τελωνειακές Περιφέρειες, τις Δ/νσεις 
της Κ.Υ. της Γεν. Δ/νσης Τελωνείων και Ε.Φ.Κ., συ- 
μπεριλαμβανομένης της Δ/νσης Διαχείρισης Δη¬ 
μοσίου Υλικού, για το Β' εξάμηνο 2017. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του Κεφαλαίου Α' (άρθ.1-43) «Σύ¬ 
σταση Ανεξάρτητης Αρχής Δημοσίων Εσόδων» του 
ν. 4389/2016 (Α'94) «Επείγουσες διατάξεις για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων και άλλες διατάξεις». 

2. Τις διατάξεις του άρθρου 20 του ν. 4354/2015 
(ΑΊ76) σε συνδυασμό με τις διατάξεις του άρθρου 16 
του ν. 3295/2003 (Α'297) όπως τροποποιήθηκε και ισχύει. 

3. Την από 31-12-2011 πράξη Νομοθετικού Περιεχο¬ 
μένου (Α' 268) η οποία κυρώθηκε με το άρθρο δεύτερο 
τουν. 4047/2012 (Α'31). 

4. Τις διατάξεις του ν. 4270/2014 (ΑΊ43) «Αρχές Δη¬ 
μοσιονομικής Διαχείρισης και Εποπτείας (ενσωμάτωση 
της οδηγίας 011/85/ΕΕ) - Δημόσιο Λογιστικό και άλλες 
διατάξεις». 

5. Τις διατάξεις της παρ. 3 του αρθ. 19 του ν. 4223/2013 
(Α' 287). 

6. Τις διατάξεις της υπ' αριθ. Δ.ΟΡΓ.Α.1036960 ΕΞ2017/ 
10-3-2017 (Β' 968) απόφασης του Διοικητή της Α.Α.Δ.Ε. 
«Οργανισμός της Ανεξάρτητης Αρχής Δημοσίων Εσό¬ 
δων». 

7. Τις διατάξεις του άρθρου 1 του Π.Δ.84/2007 (Α'98) 
«Αναδιοργάνωση των Ελεγκτικών ΥπηρεσιώνΤελωνείων 
(ΕΛ.Υ.Τ) και τροποποίηση του π.δ. 203/2000 (ΑΊ83)». 

8. Τις διατάξεις του άρθρου 5 του ν. 2960/2001 «Εθνι¬ 
κός Τελωνειακός Κώδικας» (ΦΕΚ85/Α'), όπωςτροποποι- 
ήθηκε και ισχύει. 

9. Την αριθ. Τ.8167/4165/17-7-2002 απόφαση του 
Υφυπουργού Οικονομικών περί καθορισμού ωραρίου 
λειτουργίας Τελωνειακών Αρχών. 

10. Την αριθμ. ΔΤΔ Α5026755 ΕΞ2015/23-12-2015 
(Β' 2991) απόφαση του Υπουργού Οικονομικών περί 
καθορισμού ωραρίου λειτουργίας Τελωνειακών Αρχών. 

11. Την υπ' αριθ. Α.Τ.Δ. 1123393 ΕΞ2016/24-8-2016 
(Β'2712) απόφαση του Υπουργού Οικονομικών «Καθο¬ 
ρισμός ωραρίου λειτουργίας της Διεύθυνσης Διαχείρισης 
Δημοσίου Υλικού» 

12. Το π.δ 80/2016 (Α' 145) «Ανάληψη υποχρεώσεων 
από τους διατάκτες». 


13. Το π.δ 69/2015 (ΑΊ 13) «Διορισμός του Αλεξίου 
Τσίπρα του Παύλου ως Πρωθυπουργού». 

14. Την υπ' αριθ. 1/20-1-2016 (18/τ.Υ.Ο.Δ.Δ) πρά¬ 
ξη Υπουργικού Συμβουλίου περί διορισμού Γενικού 
Γραμματέα της Γενικής Γραμματείας Δημοσίων Εσό¬ 
δων, σε συνδυασμό με την παρ. 10 του άρθρου 41 του 
ν. 4389/2016. 

15. Την υπ' αριθ. Δ6Α 1015213 ΕΞ2013/28-1-2013 
(Β' 130 και Β' 372) απόφαση του Υπουργού Οικονομικών 
και του Υφυπουργού Οικονομικών «Μεταβίβαση αρμοδι¬ 
οτήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών» και 
την υπ’ αριθ. Δ6Α 1145867 ΕΞ2013/25-9-2013 (Β' 2417) 
απόφαση του Υπουργού Οικονομικών «Μεταβίβαση αρ¬ 
μοδιοτήτων στον Γενικό Γραμματέα της Γενικής Γραμμα¬ 
τείας Δημοσίων Εσόδων του Υπουργείου Οικονομικών», 
όπως τροποποιήθηκαν, συμπληρώθηκαν και ισχύουν, σε 
συνδυασμό με τις διατάξεις της περ. α' της παρ. 3 του 
άρθρ. 41 του ν. 4389/2016 (Α'94), όπως ισχύουν. 

16. Το γεγονός ότι υφίσταται ανάγκη παροχής υπερω- 
ριακής εργασίας και προς συμπλήρωση της υποχρεωτι¬ 
κής εβδομαδιαίας εργασίας στις Υπηρεσίες της Γεν. Δ/ 
νσης Τελωνείων και Ε.Φ.Κ. όπως τεκμηριώνεται από το 
υπ' αριθ. ΓΔΤΕΦΚ 1073345 ΕΞ 2017/16-5-2017 έγγραφο 
της Προϊσταμένηςτης Γεν. Δ/νσης Τελωνείων και Ε.Φ.Κ. 

17. Την υπ' αριθ. Δ.Π.Δ.Α. Α.Α.Δ.Ε. Α1091002 ΕΞ2017/ 
14-6-2017 βεβαίωση ύπαρξης πίστωσης στον Ε.Φ. 23- 
180 στους ΚΑΕ 0511 και 0512, οικ. έτους 2017, για την 
κάλυψη δαπάνης για υπερωριακή απασχόληση κατά το 
Β' εξάμηνο 2017 των υπαλλήλων που υπηρετούν στη 
Γενική Δ/νση Τελωνείων και ΕΦΚ, Τελωνείων, των ΕΛΥΤ 
Αττικής και Θεσσαλονίκης και της ΔΔΔΥ. 

18. Το γεγονός ότι από την παρούσα απόφαση προ- 
καλείται δαπάνη ύψους 1.291.450,00 € ευρώ σε βάρος 
του Κρατικού Προϋπολογισμού οικονομικού έτους 2017, 
η οποία θα καλυφθεί από τις εγγεγραμμένες πιστώσεις 
Ειδ. Φορέα 23-180: Κ.Α.Ε. 0511 και 0512, όπου υπάρχουν 
εγγεγραμμένες πιστώσεις ύψους 369.978,00 ευρώ και 
921.472,00 ευρώ αντίστοιχα, σύμφωνα με την αριθμ. 
Δ.Π.Δ.Α. Α.Α.Δ.Ε. Α1091002 ΕΞ2017/14-6-2017 βεβαίω¬ 
ση της Δ/νσης Προϋπολογισμού και Δημοσιονομικών 
Αναφορών περί ύπαρξης της σχετικής πίστωσης, απο¬ 
φασίζουμε: 

Καθορίζουμε τις ώρες υπερωριακής απασχόλησης 
και προς συμπλήρωση της υποχρεωτικής εβδομαδιαίας 
εργασίας στις Υπηρεσίες της Γεν. Δ/νσης Τελωνείων και 
ΕΦΚ, καθώς και την αντίστοιχη προκαλούμενη δαπάνη, 
για το Β'εξάμηνο 2017, ως εξής: 

1. Νυχτερινή απασχόληση εργασίμων ημερών και νυ¬ 
χτερινή και ημερήσια απασχόληση κατά τις Κυριακές και 
εξαιρέσιμες ημέρες προς συμπλήρωση της υποχρεωτι¬ 
κής εβδομαδιαίας εργασίας, για 1130 υπαλλήλους Τελω¬ 
νείων και της ΕΛΥΤ Αττικής μέχρι 182.562 ώρες συνολικά, 
με συνολική δαπάνη 692.386,00 ευρώ (ΚΑΕ 0512). 

2. Απογευματινή υπερωριακή απασχόληση εργασί¬ 
μων ημερών: α) για 1724 υπαλλήλους των Τελωνείων και 
των ΕΛΥΤ Αττικής και Θεσ/νίκης, 55.513 ώρες και ποσό 
333.078 ευρώ, β) για 237 υπαλλήλους των Τελωνειακών 
Περιφερειών και των Δ/νσεων της Κ.Υ. της Γεν. Δ/νσης 

Τελωνείων και ΕΦΚ, 4.950 ώρες και ποσό 29.700 ευρώ, 
γ) για 41 υπαλλήλους της Δ/νσης Διαχείρισης Δημοσίου 
Υλικού (ΔΔΔΥ), 1200 ώρες και ποσό 7.200 ευρώ, με συ¬ 
νολική δαπάνη 369.978,00 ευρώ (ΚΑΕ 0511). 

3. Νυχτερινή υπερωριακή απασχόληση εργασίμων 
ημερών (ΚΑΕ 0512): α) για 1558 υπαλλήλους των Τελω¬ 
νείων και των ΕΛΥΤ Αττικής και Θεσσαλονίκης, 11.216 
ώρες και ποσό 89.718,00 ευρώ β) για 41 υπαλλήλους της 
ΔΔΔΥ 320 ώρες και ποσό 2.560,00 ευρώ. 

4. Νυχτερινή και ημερήσια απασχόληση κατά τις 
Κυριακές και εξαιρέσιμες ημέρες (ΚΑΕ 0512): για 1558 
υπαλλήλους των Τελωνείων και των ΕΛΥΤ Αττικής και 
Θεσσαλονίκης 16.781 ώρες και ποσό 134.248,00 ευρώ, 
β) για 41 υπαλλήλους της ΔΔΔΥ 320 ώρες και ποσό 
2.560,00 ευρώ, με συνολική δαπάνη (ΚΑΕ 0512) 
229.086,00 ευρώ. 

Η κατανομή των ωρών της υπερωριακής κ.λπ. εργασί¬ 
ας κατά υπηρεσία γίνεται με ευθύνη της Γενικής Δ/νσης 
Τελωνείων και ΕΦΚ και η κατανομή των εν λόγω ωρών 
ανά μήνα σε κάθε υπηρεσία θα γίνεται με ευθύνη των 
Προϊσταμένων των υπηρεσιών αυτών. 

Η συγκρότηση συνεργείων υπερωριακής εργασίας και 
η περιγραφή των συγκεκριμένων εργασιών που θα πραγ¬ 


ματοποιηθούν θα γίνεται με αποφάσεις των Προϊσταμέ¬ 
νων των Οργανικών Μονάδων, οι οποίοι θα βεβαιώνουν 
την πραγματοποίηση της ως άνω υπερωριακής εργασί¬ 
ας. Οι αποφάσεις αυτές θα κοινοποιούνται στη Γενική 
Διεύθυνση Τελωνείων και Ειδικών Φόρων Κατανάλωσης. 

Η υπερωριακή απασχόληση εκάστου υπαλλήλου δεν 
θα υπερβαίνει για το Β' εξάμηνο 2017: α) τις 120 ώρες 
απογευματινής υπερωριακής εργασίας, β) τις 96 ώρες 
νυχτερινής υπερωριακής εργασίας και γ) τις 96 ώρες 
ημερήσιας και νυχτερινής εργασίας κατά τις Κυριακές 
και εξαιρέσιμες ημέρες, πέραν του κανονικού ωραρίου 
εργασίας. 

Στην ανωτέρω υπερωριακή εργασία μπορούν να με¬ 
τέχουν περισσότεροι υπάλληλοι καθώς και αποσπασμέ- 
νοι, εντός του ανωτέρω συνολικού αριθμού ωρών που 
εγκρίνονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' Ί 3Ί). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.ΘΙ. 91 Γ. Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από Ί έως Ί6 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι Ί,50€από Ί έως Ί 6 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθβιτίΒδΐΘΓ.ΘΐΦΘΐ.μΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστοσελίδα: νννννν.θΐ. 91 " 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

της ιστοσελίδας: ΗθΙράθδΚ.θΚΦθΙ.εμ 

Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννθ&πίθδΙθίΓ.θΙφθΙ.εμ 

Παραλαβής Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 

Ωράριο για το κοινό: Δευτέρα ως Παρασκευή: 8:00 -13:30 

και αλληλογραφία: ^ητιητίθΐθίθφθί.ξμ 






















